Marc Cucurella

**Marc Cucurella Saseta** (* 22. júl 1998, Alella, Španielsko) je španielsky profesionálny futbalista, ktorý hráva na poste obrancu v anglickom klube Chelsea a za španielsky národný tím.

## Klubová kariéra

### Barcelona
Cucurella začal s futbalom v Espanyole. V roku 2012 prestúpil do akadémie Barcelony. Štyri roky pôsobil v mládežníckom tíme až sa v roku 2016 dostal do B-tímu. V prvom tíme Barcelony debutoval dňa 24. októbra 2017 pri výhre 3:0 nad Reaoml Murcia v Copa del Rey.

#### Hosťovanie v Eibare
Dňa 31. augusta 2018 bol Cucurella poslaný na ročné hosťovanie do Eibaru v La Lige. Svoj debut v La Lige zažil 25. septembra pri prehre 0:1 s Espanyolom. V poslednom zápase sezóny strelil svoj prvý gól za klub a to pri remíze 2:2 s kmeňovým klubom FC Barcelona.

### Getafe
Po skončení hosťovania v Eibare mal klub záujem uplatniť vykupnú klauzulu no nakoniec zostal Cucurella hráčom Barcelony. Ten bol následne 18. júla poslaný na hosťovanie do Getafe. O mesiac neskôr debutoval v tíme pri prehre 0:1 s Atleticom Madrid.

Po skončení hosťovania Getafe uplatnilo opciu 6 miliónov eur a Cucurella sa tak stal hráčom Getafe.

### Brighton
Dňa 31. augusta 2021 prestúpil Cucurella do Brightonu za poplatok 18 miliónov eur. V klube podpísal zmluvu na päť rokov. V Premier League debutoval 11. septembra pri výhre 1:0 nad Brentfordom. Dňa 7. mája strelil Cucurella svoj prvý gól v tíme pri výhre 4:0 nad Manchestrom United.

### Chelsea
Dňa 5. augusta 2022 podpísal Cucurella zmluvu s Chelsea na šesť rokov. Išlo o poplatok 55 miliónov libier s bonusmi čo bol rekordný poplatok, ktorý Brighton získal. V klube debutoval o deň neskôr pri výhre 1:0 nad Evertonom.

Dňa 17. marca 2024 strelil Cucurella svoj prvý gól v tíme pri výhre 4:2 nad Leicesterom City vo štvrťfinále FA Cupu.

Dňa 15. decembra 2024 Marc Cucurella strelil svoj prvý gól za Chelsea v súťaži Premier League. Podpísal sa tak na výhre 2:1 nad celkom Brentford.

## Medzinárodná kariéra
Cucurella debutoval v A-tíme Španielska dňa 8. júna 2021 v prípravnom zápase pri výhre 4:0 nad Litvou. Cucurella bol súčasťou konečnej nominácie španielskeho tímu do 23 rokov na letných olympijských hrách 2020, ktoré sa pre pandémiu hrali v lete 2021.

Marc Cucurella bol tiež nominovaný na Majstrovstvá Európy 2024, na ktorých odohral všetkých 7 zápasov. Pripísal si kľúčovú asistenciu na víťazný gól pri výhre Španielska vo finále ME.

## Štatistiky kariéry

### Klubové
*K 16. aprílu 2024*

**Poznámky**

**<sup>1</sup>** Európska liga UEFA

**<sup>2</sup>** Liga majstrov UEFA

;

### Medzinárodné
*K 16. aprílu 2024*

## Úspechy hráča

### Klubové
**Barcelona**

* Copa del Rey: 2017/18

### Reprezentačné
**Španielsko**

* Majstrovstvá Európy vo futbale: 2024

**Španielsko U23**
* Letné olympijské hry: 2. miesto: 2020

### Individuálne
* Hráč sezóny v Brightone: 2021/22

## Referencie

## Iné projekty

## Externé odkazy

* https://www.transfermarkt.com/marc-cucurella/profil/spieler/284857

## Zdroj

Kategória:Španielski futbalisti
Kategória:Hráči FC Barcelona B
Kategória:Hráči FC Barcelona
Kategória:Hráči SD Eibar
Kategória:Hráči Getafe CF
Kategória:Hráči Brighton & Hove Albion
Kategória:Hráči Chelsea FC
Kategória:Hráči v La Lige
Kategória:Hráči FA Premier League
Kategória:Futbaloví obrancovia